text: বিশ্ব নবী (সাঃ)কে অবমাননার প্রতিবাদে কালিহাতীতে বিক্ষোভ সমাবেশ ও মিছিল অনুষ্ঠিত - Tangail News
  আমাদের টাঙ্গাইল, কালিহাতী, টাঙ্গাইল জেলা, ধর্মীয়, সর্বশেষ সংবাদ
  বিশ্ব নবী (সাঃ)কে অবমাননার প্রতিবাদে কালিহাতীতে বিক্ষোভ সমাবেশ ও মিছিল অনুষ্ঠিত
  সম্প্রতি ফ্রান্সে রাষ্ট্রীয় পৃষ্টপোষকতায় মহানবী হযরত মুহাম্মদ (সাঃ) এর ব্যঙ্গচিত্র প্রদর্শন ও অবমাননার প্রতিবাদে কালিহাতী উপজেলা কওমী ওলামা পরিষদ ও তৌহিদি জনতার আয়োজনে বিক্ষোভ সমাবেশ ও মিছিল অনুষ্ঠিত হয়েছে।
  আজ বুধবার সকাল ৯টায় উপজেলা কওমী ওলামা পরিষদ সভাপতি মাওলানা আব্দুস সালামের সভাপতিত্বে কালিহাতী কেন্দ্রীয় জামে মসজিদ প্রাঙ্গনে বিক্ষোভ সমাবেশ শেষে মিছিল অনুষ্ঠিত হয়। মিছিলটি টাঙ্গাইল-ময়মনসিংহ সড়কের কালিহাতী বাসস্ট্যান্ড, কলেজ গেইট, থানা গেইট, হামিদপুর বাসস্ট্যান্ড, উপজেলা পরিষদ সড়ক প্রদক্ষিণ করে কালিহাতী বাসস্ট্যান্ডে এসে মোনাজাতের মধ্যদিয়ে প্রতিবাদ কর্মসূচি সমাপ্ত হয়।
  বিক্ষোভ সমাবেশে প্রধান অতিথির বক্তব্য রাখেন জেলা কওমী ওলামা পরিষদের যুগ্ম-সাধারন সম্পাদক মুফতি আব্দুর রহমান, সদস্য মাওলানা মোঃ শাহজালাল, উপজেলা সহ-সভাপতি মাওলানা মোঃ নুরুল আমিন ভূইয়া, মাওলানা মোঃ আবু হানিফ, মাওলানা রহমাতুল্লাহ, মাওলানা মোর্শারফ হোসাইন, মুফতী আব্দুল আলিম, মুফতী মিজানুর রহমান বায়েজিদ, মাওলানা আব্দুর রহিম জামালী, মুফতী আমিনুল ইসলাম প্রমুখ।
  এসময় প্রধানমন্ত্রী শেখ হাসিনার কাছে ছয়দফা ১.বিশ্ব মুসলিমদের নিকট জনমত গঠনপূর্বক ফরাসি প্রেসিডেন্ট ইমানুয়েল ম্যাক্রোকে প্রকাশ্যে ক্ষমা প্রার্থনায় বাধ্য করা, ২.কূটনৈতিক তৎপরতার ব্যার্থতায় মুসলিম রাষ্ট্রসমুহকে নিয়ে সামরিক পদক্ষেপ গ্রহন, ৩.দেশে ফরাসি পণ্য বিপনন ও প্রবেশ নিষিদ্ধ করা, ৪.ফ্রান্সের সাথে কূটনৈতিক সম্পর্ক ছিন্ন ও ঢাকাস্থ ফরাসী দূতাবাস বন্ধ ঘোষণা, ৫.রাসূলুল্লাহ (সাঃ) অবমাননার সর্বোচ্চ শাস্তি ফাঁসির আইন প্রণয়ন, ৬.দেশের নাস্তিক যারা ইসলাম, মুসলমান ও ওলামায়ে কেরামকে কটাক্ষকারী ও সাম্প্রদায়িক সম্প্রীতি বিনষ্টকারীদের বিরুদ্ধে কঠোর ব্যবস্থা গ্রহনের দাবি পাঠ করেন উপজেলা কওমী ওলামা পরিষদ সাধারন সম্পাদক মাওলানা মুহাম্মদ আলী।